Petar II Petrović Njegoš
Petar II Petrović Njegoš (13. novembar 1813. - 31. oktobar 1851.), poznatiji kao Njegoš, je bio crnogorski vladar, vladika, pjesnik i filozof čiji se radovi smatraju jednim od najvažnijih u crnogorskoj književnosti. Rođen je u selu Njeguši, blizu tadašnjeg crnogorskog glavnog grada Cetinja. Školovao se u nekoliko crnogorskih manastira i postao duhovni i politički lider u zemlji nakon smrti svog strica Petra I. Nakon eliminacije svih ljudi koji su bili protiv njegove vladavine, koncentrirao se na ujedinjenje svih plemena u Crnoj Gori i uspostavljanje centralizirane države. Uveo je sistem oporezivanja, formirao lične čuvare i implementirao niz novih zakona koji su zamijenili zakone njegovih prethodnika. Njegova politika oporezivanja se pokazala izuzetno nepopularnom od strane crnogorskih plemena i bila je uzrok nekoliko pobuna tokom njegovog života. Njegoševa vladavina je definirana stalnom političkom i vojnom borbom sa Osmanlijskim carstvom i njegovim pokušajima da proširi teritoriju Crne Gore dok ne dobije bezuslovno priznanje od Visoke porte. Kao zagovornik ujedinjenja i oslobađanja srpskog naroda, bio je spreman da se ujedini sa Srbijom i da postane vjerski vođa svih srba (današnji patrijarh Srpske pravoslavne crkve). Iako se ujedinjenje dviju zemalja nije desilo za vrijeme njegovog života, Njegoš je postavio neke od temelja jugoslavenstva i uveo moderne političke koncepte u Crnu Goru. Poštovan kao pjesnik i filozof, Njegoš je dobro poznat po svom epu "Gorski vijenac", koji se smatra remek djelom crnogorske, srpske i jugoslavenske književnosti. Njegoš je ostao utjecajan u Crnoj Gori i susjednim zemljama, a njegovi radovi su utjecali na veliki broj različitih grupa, uključujući srpske, crnogorske i jugoslavenske nacionaliste, kao i monarhiste i komuniste.